open-index/open-wikipedia-markdown huggingface dataset:
ہیمانشی کھورانا

**ہمانشی کھورانا** ایک پنجابی نژاد بھارتی ماڈل اور اداکارہ ہے۔ ہمانشی کھو رانا 27 نومبر 1991 کو پیدا ہوئی۔ ہمانشی کا تعلق کیرتپور صاحب، پنجاب ،بھارت سے ہے۔  ہمانشی نے بحیثیت ایک اداکارہ اپنی پہچان پنجابی فلم “ساڈا حق “ ( ہمارا حق ) سے بنائی۔ لیکن اس کی پہلی اور مقبول ترین شناخت ایک ماڈل کی حیثیت سے ہے۔ جس نے کئی پنجابی میوزک وڈیووں اور گانوں جیسے سوچ (ہارڈی سندھو)، انسومنیا (سیپی گلّ)، لادین (جسی گلّ)، ٹھوکدا رہا اور گلّ جٹاں والی (ننجا)، گبھرو اتے گبھرو 2 (جے سٹار) میں ماڈلنگ کی۔

## ابتدائی زندگی
ہمانشی کھورانا کا جنم 27 نومبر، 1991 کو کیرتپور صاحب، پنجاب، ہندوستان میں ہوا۔ اس کے دو چھوٹے بھائی ہیں۔ ہمانشی نے اپنی پریرنا اپنی ماں سنیت کور  کو بتایا۔ اس نے اپنی بارھویں تکّ کی پڑھائی بی سی ایم اسکول سے مکمل کی۔ ہمانشی نے بارہویں جماعت میڈیکل سائنس میں پاس کی تھی۔ بعد میں اس نے ہوسپٹیلٹی میں ڈگری حاصل کی۔ اور اس وقت ہمانشی بطور اداکارہ کام کر رہی ہے۔
## فنی سفر
ہمانشی کھورانا نے اپنے ایکٹنگ کیریئر کی شروعات 17 سال کی عمرمیں اس وقت کی جب 2011 میں وہ مس لدھیانہ منتخب ہوئی تھی۔ ہمانشی اس کے بعد اپنے فنی سفر کو مزید آگے بڑھانے کے لیے نئی دلی آ گئی۔ وہ ایک مشہور میک کی برانڈ ایمبیسڈر مقرر کی گئی۔ پھر اس نے میکمائیٹرپ، آیور، پیپسی، نیسلے، گیتانجلی جویلرس، بگ بازار، کنگپھشر، کیلون کلن اور بے شمار دیسی اور عالمی بڑی بڑی کمپنیوں کے لیے بطور ماڈل اور برانڈ ایمبیسڈر کے کام کیا۔

ہمانشی کھورانا نے میوزک انڈسٹری میں اپنے کیریئر کی شروعات 2010 میں "جوڑی- بگ ڈے پارٹی" (پنجابی ایم سی اور کلدیپ مانک) سے کی۔ پھر، 2012 میں، اس نے فیروز خان کے گانے اور ہرجوت کے گانے اظہار میں بطور ماڈل کام کیا۔ 2013 میں، ہمانشی نے سوچ گانے (ہارڈی سندھو) اور پنجابی فلم “ساڈا حق”(ہمارا حق ) میں کردار نبھائے۔
## فلموگرافی

## بیرونی روابط
* Himanshi Khurana on Facebook
* Himanshi Khurana on Instagram
* Himanshi Khurana's Official Website
* Himanshi Khurana on Twitter
*  on IMDb

## حوالہ جات

زمرہ:بقید حیات شخصیات
زمرہ:پنجابی سنیما کی اداکارائیں
زمرہ:پنجاب، بھارت کی خواتین ماڈل
زمرہ:سکھ شخصیات
زمرہ:بگ باس کے شرکا
زمرہ:بھارتی فلمی اداکارائیں
زمرہ:بھارتی خواتین ماڈل
زمرہ:لدھیانہ کی اداکارائیں
زمرہ:ویکی ڈیٹا سے مختلف مختصر وضاحت
کیکی ادھیکاری

**کیکی ادھیکاری** (نیپالی: केकी अधिकारी) ایک نیپالی ماڈل اور اداکارہ ہے۔ کیکی نیپال کی فلمی صنعت کی سب سے مقبول اور خوبصورت ترین ادکارہ ہے۔ موسیقی کی وڈیو سے شروعات کرنے طوالی یہ حسینہ اب کولی وڈ میں بھی ایک باصلاحیت اداکارہ کے طور پر جانی مانی جاتی ہے۔
وہ نیپال کی کئی موسیقی کی ویڈیووں، ٹیلی ویژن کے اشتہارات، اخباری اور میگزین کی اشتہاری مہموں اور ایک درجن سے زائد نیپالی فلموں میں کام کر چکی ہے۔

پردہ سیمیں پر جلوہ گر ہونے سے پہلے اس نے اپنی فنی زندگی کا آغاز موسیقی کی فلموں میں کام کر کے کیا تھا۔ اس نے اپنی اداکاری کی شروعات “سوور “میں راج بلووا کائرلا کے مقابل کردار ادا کر کے کی۔ اس کے بعد اس نے “ آئی ایم سوری “ اور “ مسان “ میں اپنی کارکردگی سے بہت زیادہ شہرت حاصل کی۔  میاکو بریما، مہاسس، بیتیکا پال  اور میرو بیسٹ فرینڈ  بھی کیکی کی بہترین فلمیں ہیں جو اس کی شہرت و مقبولیت میں اضافے کا سبب بنیں۔ حال ہی میں اس نے تھیٹر میں اپنی پہلی کارگردگی محقق اور ادیب ستیا موہن جوشی کے لکھے تاریخی کھیل چارومتی میں شامل ہوکر دکھائی۔ 
## بچپن
کیکی ادھیکاری 17 دسمبر 1990 کو جورپتی ، کھٹمنڈو ، نیپال میں پیدا ہوئی۔ وہ بدھری ادھیکاری اور لکشمی ادھیکاری کی بیٹی ہے۔ اس کا باپ ایک فلم پروڈیوسر اور ماں گھریلو خاتون ہے۔ کسی بھی سیلیبرٹی کی طرح کیکی ادھیکاری بھی بچپن سے ہی فن، فلم اور گلیمر میں دلچسپی رکھتی تھی۔

## تعلیم
کیکی ادھیکاری نے ابتدائی تعلیم بال سرجنلایا اسکول کھٹمنڈو سے حاصل کی۔ اس کے بعد پلس ٹُو(plus-two) وائٹ ہاؤس کالج سے کیا۔ اور پھر پرائم کالج سے بیشک ان انفارمیشن مینجمنٹ (Bachelor in Information Management (BIM)) مکمل کیا۔  کیکی نے 2013 میں تری بھون یونیورسٹی سے بزنس میں بیچلر کی ڈگری لی تھی۔2016 میں کھٹمنڈو کے تعلیمی ادارے کے۔ ایف۔ اے (KFA) بزنس اسکول سے انتظام انسانی وسائل (Human Resources Management) کے مضمون میں ایم۔ بی۔ اے(MBA) کی ڈگری لی۔ 
## فنی زندگی
کیکی ادھیکاری نے سب سے پہلے این۔ ٹی۔ وی (NTV) پر ہونے والے مقابلہ رقص “ گھنتنگ “ میں حصہ لیا۔ اس مقابلے نے گلیمر کی دنیا میں اس کے داخلے کی راہیں کھول دیں۔ اور اس کے بعد وہ میوزک وڈیوز میں بطور ماڈل جلوہ گر ہونے لگی، یہیں سے وہ اشتہار ساز کمپنیوں کی نظر میں آئی اور پھر بتدریج فلمی صنعت کے دروازے اس پر وا ہو گئے۔

## ویب گاہ
کیکی ادھیکاری نے دسمبر 2016 کو اپنی ستائیسوں سالگرہ کے موقع پر اپنی ویب سائٹ جاری کی جس کا ذکر اس نے اپنی سالگرہ کی تقریبات کے لائیو ٹرانسمیشن کے دوران کیا۔  اس کی ویب گاہ www.keki.onlin ہے۔

## حوالہ جات

زمرہ:1989ء کی پیدائشیں
زمرہ:بقید حیات شخصیات
زمرہ:نیپالی خواتین ماڈل
زمرہ:نیپالی فلمی اداکارائیں
زمرہ:اکیسویں صدی کی نیپالی اداکارائیں
زمرہ:کاٹھمنڈو کے اداکار
زمرہ:ایشیائی اداکار کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:بیراتنگر کی شخصیات
عنبتا

**عنبتا** ( لاطینی: Anabta) فلسطینی قومی عملداری کا ایک قصبہ ہے۔

## تفصیلات
عنبتا کی مجموعی آبادی 7,329 افراد پر مشتمل ہے۔

## مزید دیکھیے
* فلسطینی قومی عملداری
* فلسطینی قومی عملداری کے شہروں کی فہرست

## حوالہ جات

زمرہ:محافظہ طولکرم
زمرہ:سامرہ میں قدیم یہودی آبادیاں
زمرہ:ویکی ڈیٹا سے مختلف مختصر وضاحت
زمرہ:دولت فلسطین کی بلدیات
زمرہ:مغربی کنارہ میں قصبے
رامی حمد اللہ

**رامی حمد اللہ**  ایک فلسطینی سیاست دان اور معلم جو سنہ 2014ء سے فسطین کے وزیر اعظم ہیں۔ اور وہ نابلس کی النجاح قومی یونیورسٹی کے صدر بھی ہیں۔ 2 جون 2013ء کو فلسطینی صدر محمود عباس نے انھیں سلام فیاض کی جگہ تعینات کیا تھا۔ ان کی تقرری کو حماس نے قبول نہیں کیا کیونکہ ان سے فیصلے کی رائے نہیں لی گئی تھی۔ وہ الفتح نامی سیاسی جماعت کے رکن ہیں؛ تاہم بی بی سی نیوز کا کہنا ہے کہ وہ سیاسی طور پر آزاد ہیں۔ 20 جون 2013ء کو رامی حمداللہ نے اپنا استعٰفی بھجوا دیا جسے 20 جون کو صدر محمود عباس نے قبول کر لیا۔ اس کے چھ مہینے بعد صدر محمود عباس نے رامی حمد اللہ سے نئی حکومت بنانے کا پوچھا، جسے انھوں نے 19 ستمبر 2013ء کو قبول کر لیا۔ انھیں فلسطینی حکومت کی سربراہی کرنے کے لیے 2 جون 2014ء کو مقرر کیا گیا تھا۔

## ابتدائی زندگی اور تعلیم
رامی حمد اللہ فلسطین کے قصبے عنبتا میں 10 اگست 1958ء کو پیدا ہوئے۔ انھوں نے سنہ 1980ء میں اردن یونیورسٹی سے تعلیم حاصل کی اور سنہ 1982ء میں مانچسٹر یونیورسٹی سے ایم اے کیا۔ رامی حمد اللہ نے سنہ 1988ء میں لنکاسٹر یونیورسٹی سے لسانیات میں پی ایچ ڈی مکمل کیا۔
## زندگی
رامی حمد اللہ جو عموماً ابو الولید (ولید کا باپ، ان کا ایک متوفی بیٹے) کے نام سے جانے جاتے ہیں، النجاح قومی یونیورسٹی میں پروفیسر ہیں۔ اس یونیورسٹی میں انھیں سنہ 1982ء میں انگریزی کے معلم کے طور پر رکھا گیا تھا۔ انھیں یونیورسٹی کا صدر سنہ 1998ء میں مقرر کیا گیا تھا۔ اپنی 15 سالہ مدت کے دوران میں انھوں نے طلبہ و طالبات کی تعداد تین گنا کر دی جو اب 4 کیمپسوں میں 20 ہزار ہے۔ انھیں نے ایک 400 بیڈ والا ٹیچنگ ہسپتال بھی شروع کیا تھا۔ وہ فلسطین کے مرکزی الیکشن کمیشن کے سنہ 2002ء سے 2003ء تک سیکریٹری جنرل بھی رہے۔ وہ سنہ 2011ء میں کمیشن کے چیئرمین تھے 6 جون 2013ء کو وزیر اعظم کے طور پر عہدے کا حلف اٹھایا اور سلام فیاض کی جگہ لے لی۔ حلف اٹھانے کے صرف دو ہفتوں بعد ہی انھوں نے اپنا استعٰفی بھجوا دیا، انھوں نے کفایت شعاری سے متعلق معاشی پالیسی پر صدر محمود عباس سے اختلافات کی بنا پر اپریل میں اپنا عہدہ چھوڑا تھا۔ 23 جون 2013ء کو محمود نے رامی کا استعٰفی قبول کر لیا لیکن عبوری حکومت کے سربراہ کے طور انھیں رہنے دیا۔

رامی کے استعٰفی کے چھ ہفتوں بعد محمود نے ان سے نئی حکومت تشکیل کرنے کی پیش کش کی جسے انھوں نے 19 ستمبر 2013ء کو قبول کر لیا۔

23 مارچ 2018ء کو غزہ پٹی کے دورے کے موقع پر ان کے قافلے کے قریب ایک دھماکا ہوا جس کے نتیجہ میں 7 افراد معمولی زخمی ہوئے جبکہ وہ بال بال بچ گئے۔

## نجی زندگی
ان کے تینوں بچے، 11 سالہ جڑواں اور 9 سالہ بیٹا ایک کار حادثہ میں مارے گئے تھے۔
## حوالہ جات

زمرہ:1958ء کی پیدائشیں
زمرہ:بقید حیات شخصیات
زمرہ:فتح (تحریک) کے ارکان
زمرہ:ماہرین لسانیات
زمرہ:وزرائے اعظم دولت فلسطین
زمرہ:جامعہ اردن کے فضلا
زمرہ:مانچسٹر یونیورسٹی کے فضلا
زمرہ:فلسطینی ماہرین تعلیم
زمرہ:عنبتا کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اقدام قتل سے زندہ بچ جانے والے
زمرہ:وزرائے اعظم فلسطینی قومی عملداری
زمرہ:فلسطینی شخصیات
زمرہ:لنکاسٹر یونیورسٹی کے فضلا
زمرہ:گریجویٹ کالج، لنکاسٹر کے فضلا
شاد بیگم

**شاد بیگم** کا تعلق ضلع دیر زیریں، پاکستان سے ہے۔ وہ ایک سماجی کارکن کے طور پر مشہور ہیں۔ وہ ایک متوسط مذہبی گھرانے میں پیدا ہوئیں۔ وہ اپنے خاندان کی پہلی خاتون ہیں جس نے یونیورسٹی میں تعلیم حاصل کی ہے۔ ان کا کہنا ہے کہ سماجی خدمت میں ان کو ہمیشہ والد صاحب، بھائی اور شوہر کا تعاون حاصل رہا ہے۔

## انجمن بہبود خواتین تلاش
محترمہ شاد بیگم نے 1994ءمیں عورتوں کی ترقی کے لیے انجمن بہبود خواتین تلاش (ایسوسی ایشن فار بیہیوئر اینڈ نالج ٹرانسفارمیشن) کی بنیاد رکھی۔ وہ جس علاقہ میں رہتی تھیں وہاں تعلیم کی وہ سہولیات نہیں ہیں جو ایک سماج کی ضرورت کاحصہ ہے۔ خصوصا عورتوں کی تعلیم تو باکل نا ممکن تھی۔ کیونکہ علاقہ کے مرد کے غلبہ والے سماج میں عورتوں کو وہ حقوق میسر نہیں ہوتے ہیں جن کی وہ حقدار ہیں۔ اس لیے اپنے کام کو لے کر ان کو بہت سارے مسائل کا سامنا کرنا پڑا۔ان کو دھمکیاں ملیں، پریشان کیا گیا۔اسی لیے علاقہ میں طالبان کے بڑھتے تسلط کے مدنظر انھوں نے تنظیم کا دفتر پشاور میں منتقل کر لیا۔ ان کو نامعلوم شخص کی طرف سے جان سے مارنے کی دھمکیاں بھی ملیں۔ ان کی تنظیم نے تعلیم نسواں، سیاسی بیداری اور صحت کی بہتری میں نمایاں کام انجام دیے ہیں۔ مزید یہ کہ اس تنظیم نے ہینگنگ برج، پانی کا نل، کنواں، پیدل چلنے کا راستہ تعمیر کروائے اور چھوٹے کاروباریوں کو قرض دیے تاکہ وہ زمینی سطح پر کچھ تجارت اور کاروبار کرسکیں۔ اس تنظیم پاکستان اور بیرون سے مالی مدد حاصل کرتی ہے۔

## اعزازات
[بائیں|تصغیر|شاد بیگم (بیچ میں) [مشیل اوباما (بائیں) اور ہیلری کلنٹن (دائیں)]]
8 مارچ 2012ء کو ان کو امریکا کی خاتون اول مشیل اوباما اور ہیلری کلنٹن کی جانب سے باہمت خواتین کے عالمی ایوارڈ سے نوازا گیا۔ جس علاقہ سے وہ تعلق رکھتی ہیں وہ انتہائی قدامت پسند ہے اور خواتین خال خال ہی تعلیم حاصل کرتی ہیں۔ انھوں خبر رساں اداروں سے درخواست کی ہے کہ تحفظ کے مد نظر ان کی خبریں شائع نہ کی جائیں۔

## حوالہ جات
 

زمرہ:1974ء کی پیدائشیں
زمرہ:بقید حیات شخصیات
زمرہ:پاکستانی سماجی کارکن
زمرہ:ضلع لوئر دیر کی شخصیات
زمرہ:پشتون شخصیات
زمرہ:پشتون خواتین
زمرہ:1979ء کی پیدائشیں
زمرہ:20 جنوری کی پیدائشیں
زمرہ:پاکستان میں پیدا ہونے والی شخصیات بلحاظ شہر
زمرہ:ویکی منصوبہ پاکستان کے مضامین
محمد جعفر تھانیسری

**مولانا محمد جعفر** ضلع انبالہ کے قصبے تھانیسر میں 1838 میں پیدا ہوئے۔دس سال کی عمر میں والد وفات پا گئے ، والد کی وفات کے وقت ایک چھوٹا بھائی چھ مہینے کا تھا۔ والدہ ناخواندہ تھیں اور ان کے پاس کوئی مذہبی تعلیم بھی نہ تھی جس کی وجہ سے ان کی تربیت میں کوئی تعلیم  حاصل نہیں کرسکے اور آزاد پھرتے رہے۔ شعور کی منزل پر پہنچنے پر کچھ عقل آئی تو تعلیم کی طرف متوجہ ہو گئے۔
قرآن کریم کے تین پارے حفظ کرنے اور سینکڑوں احادیث مبارکہ قلب میں محفوظ  کرلینے والے مولانا صاحب نے عرائض نویسی میں شروع کی اور اس میں اتنی مہارت حاصل کرلی کہ ماہر وکلا بھی ان سے رجوع کرنے لگے ۔

مولوی محمد جعفر تھانیسری نے خود اپنے حالات 16 جون 1862 میں تحریر کیے۔ مولوی صاحب کا یہ نوشتہ حکومت کے ہاتھ لگ گیا۔ اس کا خلاصہ مقدمہ انبالہ میں پیش ہوا۔
ولیم ہنٹر نے خلاصہ اپنی کتاب "Our Indian Muslims" میں شامل کر لیا  ۔۔
11 دسمبر 1863 کو پولیس نے انبالہ میں مولوی محمد جعفر کے گھر پر چھاپہ مارا اور ایک اہم خط قبضے میں لیا ، وارنٹ گرفتاری نہ ہونے کی وجہ سے گرفتاری نہ ڈالی ، اسی دن فرار ہوئے اور اگلے دن علی گڑھ میں قید ہو کر جیل پہنچا دیے گئے۔

## سزا
2 مئی 1864 کو عدالت میں جج نے ان الفاظ کے ساتھ سزا سنائی

"مولوی محمد جعفر!
م بہت عقلمند ، ذی علم اور قانون دان ، اپنے شہر کے نمبدار اور رئیس و، تم نے اپنی ساری عقلمندی اور قانون دانی کو سرکار کی مخالفت میں خرچ کیا۔ تمھارے ذریعے سے آدمی اور روپیہ سرکار کے دشمنوں کو جاتا تھا۔ تم نے سوائے انکار بحث کچھ حیلتاَ بھی خیرخواہی سرکار کا دم نہیں بھرا اور باوجود فہمائش کے اس کے ثابت کرانے میں کچھ کوشش نہ کی۔ اس واسطے تم کو پھانسی دی جاوے گی۔ میں تم کو پھانسی پر لٹکتا ہوا دیکھ کر بہت خوش ہوں گا ۔ 
مولوی جعفر نے کہا:
جان لینا اور دینا خدا کا کام ہے، آپ کے اختیار میں نہیں ہے۔ وہ رب العزت قادر ہے کہ میرے مرنے سے پہلے تم کو ہلاک کر دے۔"

مولوی جعفر کی پیشن گوئی سچ ثابت ہوئی اور جج اگلے چند روز میں دنیا سے چلا گیا جبکہ مولوی جعفر طویل قید کاٹ کر رہا ہوئے اور طبعی موت مرے۔

## قید اور جلا وطنی
16 ستمبر 1864 کو ڈپٹی کمشنر انبالہ نے تنسیخ پھانسی کا چیف کورٹ کا حکم سنایا اور بتایا کہ  پھانسی سزائے دائم الحبس بعبور دریائے شور سے بدل دی گئی ہے۔جزائر انڈمان میں جلاوطنی کا تمام عرصہ گزارا اور وہاں کے حالات مفصل اس کتاب میں بیان کیے گئے ہیں۔

فروری1865 تک انبالہ جیل میں رکھا گیا اور پھر سینٹرل جیل لاہور میں منتقل کر دیا گیا۔
اخیر اکتوبر 1865 ملتان روانہ کر دیا گیا۔ دو روز بعد کوٹلی سے ہوتے ہوئے کراچی جیل پہنچا دیا گیا۔
ایک ہفتہ کراچی میں ٹھہرا کر انھیں بمبئی جیل پہنچا دیا گیا۔
8 دسمبر 1865 میں بمبئی جیل سے جزائر انڈمان المعروف کالا پانی کی طرف بھیج دیا گیا۔
انڈمان پہنچنے کے چند ماہ بعد کوشش کی کہ اپنی بیوی کو وہیں بلا لیں مگر اس امر میں قانون حائل ہوا۔ ایک نوآمدہ کشمیری عورت سے شادی کر لی۔ اپریل 1868 میں یہ بیگم خالق حقیقی سے جا ملی ۔

## رہائی
30 دسمبر 1881 کو رہائی کا فرمان آیا اور 22 جنوری 1883 میں حقیقی رہائی عمل میں آئی۔
ہندوستان واپس پہنچنے پر کپتان ٹمپل نے ریاست ارنولی میں نوکر کرا دیا  اور باقی زندگی ایک آزاد شخص کی حیثیت سے گزاری۔

## حوالہ جات

## بیرونی روابط

* مولانا جعفر تھانیسری کی کتب - اردو گاہ

زمرہ:1838ء کی پیدائشیں
زمرہ:1868ء کی وفیات
زمرہ:آزادی ہند کے فعالیت پسند
ہیپی (2006ء فلم)

***ہیپی*** (اردو: خوش) 2006ء میں جاری ہونے والی ایک بھارتی تیلگو زبان کی مزاحیہ رومانوی فلم ہے۔ اس فلم کے ہدایت کار اے کارناکرن ہیں۔ اس فلم کے مرکزی ستارے اللو ارجن، جینیلیا ڈی سوزا اور منوج باجپائی ہیں۔ اس فلم کے موسیقی ہدایت کار یون شنکر راجا ہیں۔ اس فلم کو اللو ارویند نے پروڈیوس کیا اور 27 جنوری، 2006ء کو جاری کی گئی۔

اس فلم کی اشاعت کے بعد، اس فلم کو ملیالم زبان میں *ہیپی بی ہیپی* (Happy be Happy) کے عنوان سے ڈب کیا گیا۔ اس فلم کا تیلگو ورژن باکس آفس پر کامیاب رہا اور ملیالم ورژن نے اشاعت کے پہلے ہفتے میں ایرناکولم میں 12.22 کی زبردست کمائی کی۔ یہ فلم کیرلا میں 170 سے زائد دن تک تھیٹر اسکرینوں پر چلی اور اس ریاست میں اللو ارجن کے مداحوں میں اضافہ ہوا۔ یہ فلم 2015ء میں ہندی زبان میں *دم* کے عنوان سے ڈب کی گئی۔ یہ فلم بعد میں، بنگالی زبان میں بولو نا امی تومار کے عنوان سے دوبارہ (ری میک) بنائی گئی۔ اس فلم کے ستارے دیو اور کویل مالک تھے۔ 2011ء میں یہ فلم اڑیہ زبان میں لوفر کے عنوان سے ری میک بنائی گئی۔ اس فلم کے ستارے ببوشان اور ارچیتا ساہو تھے۔

## موسیقی
فلم کی موسیقی مشہور تمل کمپوزر یون شنکر راجا نے کمپوز کی، جو 30 دسمبر، 2005ء کو جاری ہوئی۔ اس البم میں 6 گانے شامل تھے۔ *سریوینیلا ستاراما شاستری*، *چندرا بوس*، کل شیکھر، وشوا، پوتھلا روی کرن اور اننت سریرام نے ایک، ایک گانا لکھا۔ یون شنکر راجا کو اس فلم کی موسیقی کے لیے کافی داد ملی اور ان کے کام کو کافی سہرایا گیا،  اور اس کے ساتھ ساتھ یہ گانے اس فلم کے اہم نقطہ نظر بھی مانے گئے۔

### تیلگو ورژن

### ملیالم ورژن

## باکس آفس
*ہیپی* فلم  کے بجٹ پر بنائی گئی۔ *ہیپی* نے 100 دن میں پوری دنیا میں  (شیئر) کے ساتھ  کی کمائی کی۔ فلم نے کل  کی کمائی کی۔

## حوالہ جات

## بیرونی روابط
* 

زمرہ:بھارتی فلمیں
زمرہ:2006ء کی فلمیں
زمرہ:تیلگو زبان کی فلمیں
زمرہ:بھارتی رومانوی فلمیں
زمرہ:ہندی میں ڈب شدہ تیلگو زبان کی فلمیں
زمرہ:2000ء کی دہائی کی تیلگو زبان کی فلمیں
زمرہ:2006ء کی مزاحیہ فلمیں
زمرہ:2006ء کی ڈراما فلمیں
زمرہ:حیدرآباد، بھارت میں ہونے والے واقعات پر فلمیں
زمرہ:حیدرآباد، بھارت میں عکس بند فلمیں
زمرہ:ویکی ڈیٹا سے مختلف مختصر وضاحت
زمرہ:چالاکوڈی میں عکس بند فلمیں
زمرہ:ترشور میں عکس بند فلمیں
زمرہ:یوون شنکر راجہ کی مرتب کردہ موسیقی پر مشتمل فلمیں
زمرہ:2000ء کی دہائی کی مزاحیہ-ڈراما فلمیں
زمرہ:اے کروناکرن کی ہدایت کاری میں بننے والی فلمیں
زمرہ:گیتھا آرٹس کی فلمیں
آئی ایم ڈیٹ چینج

***آئی ایم ڈیٹ چینج*** (ترجمہ: *میں ہوں یہ تبدیلی* ؛ انگریزی :*I Am That Change*) بھارتی تیلگو زبان کی مختصر فلم ہے۔ یہ فلم 2014ء میں جاری کی گئی۔ اس فلم کے ہدایت کار سوکومار ہیں۔ اس فلم کو مشہور تیلگو اداکار اللو ارجن نے گیتا آرٹس کے بینر تلے پروڈیوس کیا۔ اللو ارجن کے علاوہ اس مختصر فلم میں ٹنشق ریڈی، وکرم چیتنیا، سوریا اشرتھ، ٹرشا، سری ورشنی، بھرت ریڈی مرکزی کرداروں میں ہیں۔ سئے کارتیک اس فلم کے موسیقی ہدایت کار ہیں جبکہ سنیما گرافی امول راتھوڑ سنبھالی۔ اس فلم کے ایڈیٹر پراوین پوڈی ہیں۔

یہ مختصر فلم 14 اگست، 2014ء کو تقریبا رات 8:30 کے قریب یو ٹیوب پر اللو ارجن کے چینل پر جاری کی گئی۔ یہ فلم بھارت کی یوم آزادی سے ایک دن پہلے اس دن کو سلامی دینے کے لیے جاری کی گئی۔ جاری ہونے کے کچھ وقت بعد یہ مختصر فلم انٹرنیٹ پر وائرل ہو گئی اور کئی مشہور فلمی و سیاسی شخصیات نے اس فلم کی کہانی، منصوبہ اور کام کو سہرایا۔ یہ فلم تھیٹر اسکرینوں پر بھی دکھائی گئی جہاں پر بھی اس فلم کو اچھا جواب (response) ملا۔ اس فلم کی اشاعت کے چند دن بعد اللو ارجن ایک 25 سیکنڈ کی آن لائن ویڈیو میں نظر آئے جس میں آپ پولیس والوں کو ڈرنک اینڈ ڈرائیو (drunk-and-drive) ٹیسٹ لینے سے منع کر رہے ہیں اور ان سے بحث کرتے ہوئے نظر آ رہے ہیں۔ یہ باتیں فلم میں دیے گئے پیغام کے خلاف تھی، جس کی وجہ سے اللو ارجن کو ان کے مداحوں کی طرف سے برے تجزیے ملے۔ لیکب بعد میں اللو ارجن نے یہ واضح کر دیا کہ انھوں نے پولیس والوں نے کو ٹیسٹ لینے دیا اور پولیس نے انھوں کو وہاں سے جانے دیا۔

## کہانی
ایک امیر لڑکا ٹنشق ریڈی گاڑی چلاتے وقت فون پر بات کر رہا ہوتا ہے اور ٹریفک قانون توڑ دیتا ہے تو ایک ٹریفک حوالدار اس کو روکتا ہے، ٹنشق اس کو 500 کی رشوت دیتا ہے۔ دوسری طرف ایک کمرہ امتحان میں پریشان بیٹھی طالبہ کسی سے نقل کے آسرے میں بیٹھی ہوتی ہے۔ اس کی دوست اس کو اپنی شیٹ دیتی ہے۔ ایک اور جگہ ایک بچہ کول ڈرنک (cool drink) پی رہا ہوتا ہے اور پیپر کپ کو کچرہ دان کے قریب گرا دیتا ہے وہ اپنے باپ کے ساتھ تھوڑا سا ہی آ گے بڑھتا ہے اور پھر رک جاتا ہے۔ دوسری طرف اللو ارجن ایک جگہ پبلک میٹنگ میں جاتے ہیں اور سیکیورٹی کو چیک کرنے کی اجازت نہیں دیتے۔

لیکن بعد میں اللو ارجن کو اپنی غلطی کا احساس ہوتا ہے اور وہ سیکیورٹی کو چیک کرنے کی اجازت دیتے ہیں۔ اور پھر ٹریفک حوالدار بھی اس رشوت کو ٹھکرا کر اس کے خلاف جرمانہ لگا دیتا ہے۔ وہ بچہ بھی اپنی غلطی قبول کرتا ہے اور پیپر کپ کو اٹھا کر کچرہ دان میں گرا دیتا ہے۔ دوسری طرف وہ طالبہ بھی اپنی غلطی کا احساس کرتی ہے اور وہ اپنی دوست کو شیٹ واپس کر دیتی ہے۔ یہ سب لوگ ایمانداری کے ساتھ اور کرپشن کے بغیر اپنی ڈیوٹی/کام پورا کرتے ہیں۔ یہ مختصر فلم اللو ارجن کے یہ کہتے "اپنی ذمہ داریوں کو بھی اچھے طریقے سے نبھانے کو وطن پرستی کہتے ہیں، تبدیلی کی شروعات ہم سے ہوتی، میں ہوں یہ تبدیلی، آپ بھی بنیے یہ تبدیلی" اور باقی کرداروں کے یہ کہتے "میں ہوں یہ تبدیلی" ختم ہوجاتی ہے۔

## حوالہ جات

زمرہ:2010ء کی دہائی کی تیلگو  زبان کی فلمیں
زمرہ:2014ء کی فلمیں
زمرہ:2014ء کی مختصر فلمیں
زمرہ:بھارتی فلمیں
زمرہ:بھارتی مختصر فلمیں
زمرہ:تیلگو زبان کی فلمیں
زمرہ:گیتھا آرٹس کی فلمیں
جعفر زٹلی

**جعفر زٹلی** (1658ء – 1713ء) 1658 میں دہلی کے گاون نرنیال موجودہ ہریانہ میں پیدا ہوئے۔اصل نام  محمد جعفر تھا زٹلی تخلص رکھا زٹلی کے لغوی معنی بے ربط گفتگو کرنے والا ہے ۔ سید گھرانے میں پیدا ہوئے زیادہ تر زندگی کا حصہ دہلی کے آس پاس میں گذرا۔ زٹلی نے لکھنے کا آغاز مغل بادشاہ  اورنگزیب دور میں کیا اور اورنگ زیب پر بہت زیادہ تنقید کے ساتھ ساتھ انھوں نے اورنگ زیب کی انتظامی صلاحیتوں کی تعریف بھی کی ہے۔اورنگ زیب کے بعد کا دور مغلیہ سلطنت کے زوال کا دور تھا یہی وجہ ہے کہ انھوں نے اپنی شاعری میں مغلیہ دور حکومت پر بہت زیادہ تنقید کی۔ مغلیہ دور کے معاشی اور سیاسی حالات اور بادشاہ وقت کے خلاف اپنی آواز شاعری کے ذریعے بلند کی یہاں تک کہ بادشاہ وقت کے خلاف احتجاج کے وقت بھی انتہائی غصے کے ساتھ اپنی رائے کا اظہار کیا جس کی وجہ سے انھیں مغل شہنشاہ فرخ سیر نے پھانسی  کی سزا سنائی جس پر1716 میں جوتے کے تسمے سے گلہ گھونٹ کر عمل درآمد کیا گیا۔

## جعفر زٹلی ادبا اور شعرا کی نظر میں
محمد عارف مزاحیہ غزل کے خدوخال میں جعفر زٹلی  کے بارے میں لکھتے ہیں
"مرزا جعفر زٹلی کا کلام طنز، ظرافت ، ہزل گوئی اور مختلف ہجویات کا مرقع ہے، گو کلام کا بیش تر حصہ فحاشی ، عریانی اور پھکڑپن پر مشتمل ہے لیکن اس کے باوجود زبان و بیان اور فن پر ان کی دسترس سے انکار ممکن نہیں۔ نظم و نثر ہر دو اصناف میں ان کے کلام کا غالب حصہ فارسی پر مشتمل ہے تاہم اردو نظمیں اور ہجویات قابل غور ہیں۔ ماہرین نقدونظر  مطابق جعفر زٹلی ہی اردو کا پہلا باقاعدہ طنزومزاح نگار شاعر قرار پاتا ہے۔ "

## شاعری
ولی دکنی کے ہم عصر شاعر ہیں ولی کی زبان صاف تھی لیکن ان کے ہاں مضامین سنجیدہ نوعیت کے ہیں اور زیادہ تر ان کی زبان فارسی زدہ ہے جس میں کہیں کہیں مقامی زبان کا رنگ بھی ملتا ہے ۔ زٹلی کو فارسی میں عبور ہونے کے ساتھ ساتھ ہندی اور ریختہ پر بھی مہارت حاصل تھی یہی وجہ ہے کہ وہ اپنی شاعری میں فارسی اور ریختہ کا خوبصورت امتزاج لکھتے تھے ان کے اشعار میں اشعار میں شوخی اور ظرافت نمایاں ہے ان کی ظریفانہ کلام میں ہجویات، قطعات نظمیں اور غزلیں وغیرہ ملتی ہیں ان کی اکثر ظریفانہ غزلیات فارسی زبان میں ہیں لیکن بعض غزلیات اور اشعار آج کی اردو زبان کے قریب تر ہے۔

## کلام کے نمونے
جعفر زٹلی کی کتاب زٹل نامہ سے چند اشعار

جعفرزٹلی نے ایسا کیا

کہ مکھی کو مل مل کے بھینسا کیا

جعفر زٹلی کی نظم کے اشعار میں بھی تعزل ملتا ہے جیسے یہ شعر

خصم کو جورو اٹھ مارے

گریباں باپ کا پھاڑے

زنوں سے مرد بھی ہارے

عجیب یہ دور آیا ہے

دغل کرتے پھریں دغلے

چغل کرتے پھرے چغلے

شغل کرتے پھریں شغلے

عجیب یہ دور آیا ہے

## حوالہ جات

زمرہ:1658ء کی پیدائشیں
زمرہ:1713ء کی وفیات
عمر سیف

**عمر سیف**  (پیدائش 1979ء) پاکستانی کمپیوٹر سائنس دان ہیں۔ وہ آئی ٹی یونیورسٹی کے وائس چانسلر اور پنجاب آئی ٹی بورڈ کے چیئرمین بھی رہے۔ان کا نام امریکی یونیورسٹی ایم آئی ٹی کی طرف سے دنیا کے 35 نوجوان موجدوں میں شامل کیے جانے کی خبر میڈیا کے ذریعے منظر عام پر آئی تو سابق وزیرِ اعلیٰ شہباز شریف نے انھیں حکومت پنجاب کے لیے کام کرنے کی پیشکش کی۔ چند ہی برسوں میں انھوں نے صحت، تعلیم، پولیس سمیت درجنوں شعبوں اور سرکاری محکموں میں آئی ٹی کے نفاذ کے لیے انقلابی اقدامات کیے۔ مائیکروسافٹ کے بانی بل گیٹس نے 2018ء میں ڈاکٹر عمر سیف کو امریکا بلا کر ان کی پولیو کے خاتمے کے لیے کاوشوں پر تحسین کی۔ ورلڈ بینک نے ان کے دور میں وضع کیے جانے والے ای ویکس نظام اور سٹیزن فیڈ بیک مانیٹرنگ پروگرام کو دنیا کے پندرہ عظیم منصوبوں کی گلوبل رپورٹ میں بطور مثال شامل کیا۔ ڈاکٹر عمر سیف کو یونیسکو کی پاکستان کے لیے چیئر کے طور پر بھی منتخب کیا گیا۔
## حوالہ جات

زمرہ:1979ء کی پیدائشیں
زمرہ:بقید حیات شخصیات
زمرہ:پاکستانی علما
زمرہ:پاکستانی کمپیوٹر سائنسدان
زمرہ:ستارۂ امتیاز وصول کنندگان
زمرہ:فضلا ایچیسن کالج
زمرہ:لاہور کے سائنسدان
زمرہ:لاہور یونیورسٹی آف مینیجمنٹ سائنسیز فیکلٹی
زمرہ:ٹرینیٹی کالج، کیمبرج کے فضلا
زمرہ:لاہور یونیورسٹی آف مینجمنٹ سائنسز کے فضلا
زمرہ:وزیر سائنس و ٹیکنالوجی (پاکستان)
ملک عنبر

ملک عنبر ایک حبشی غلام تھا جو اپنی خوش لیاقتی سے ترقی کرکے امارت کے درجے پر پہنچا اور مدت تک امارت کے نام سے بادشاہت کا لطف اٹھایا۔  اس نے اپنے عہد میں نظام شاہی سلطنت کو ایسے عروج پر پہنچایا کہ جو اسے کسی زمانے میں حاصل نہ ہوا تھا۔ اس کے زمانے میں سلطنت ایران کی سلطنت سے قوت و شوکت میں بہت زیادہ تھی اور دکن کی کوئی سلطنت اس کا مقابلہ نہیں کر سکتی تھی۔ بلکہ ایک طرح سے قطب شاہی اور عادل شاہی سلطنت اس کی باجگزار تھیں۔ جس طرح شمالی ہند میں اکبر کے وقت میں زمین کی پیمائش ہو کر از سر نو بندوبست ہوا، اسی طرح دکن میں اس نے ستاجری کا طریقہ بند کرکے  کل ملک کی پیمائش کرائی اور مالگزاری کا جدید طریقہ قائم کیا اور ایسا عمدہ انتظام کیا کہ آج تک دکن کے کسانوں کی زبان پر اس کا نام جاری ہے۔ کہرکی کو اس نے آباد کر کے اپنا دار السلطنت مقرر کیا تھا۔ 1035ہجری میں 80 سال کی عمر میں انتقال کیا۔
## حوالہ جات
شیخ نذیر احمد

نذیر احمد 1911 میں پٹیالہ میں پیدا ہوئے۔ کیمسٹری میں ایم ایس سی کیا شعر و ادب کا شوق تھا کالج دور تک مشاعروں میں شرکت رہی لیکن بعد میں اس طرف زیادہ رغبت نہ رہی

## مجموعہ کلام
ان کے مزاحیہ شاعری کے دو مجموعے "حرف بشاش" اور "وارے شیخ نذیر" ہیں جو ان کی وفات کے بعد منظر عام پر آئے

## لمرک
ظریفانہ شاعری میں نظم قطع غزل اور پیروڈی کے ساتھ ساتھ مزاحیہ شاعری کی مغربی  صنف سخن "لمرک"کے اردو شاعری میں موجد ہیں اور تاحال خاتم بھی۔ مزاح میں صنعتی شاعری بھی انہی سے مخصو ص ہے۔

## شاعری
ان کی شاعری صحیح معنوں میں مطالعہ مشاہدے اور تجربے کی شاعری ہے آپ نے مختلف موضوعات پر مزاحیہ شاعری کی مختلف ہیئتوں میں خوبصورتی کے ساتھ سمودیا سادگی اور سلامت ان کے مزاح کہیں  فنی خوبی ہے فکری حوالے سے ان کے موضوعات زندگی سے جڑے ہیں

بقول ڈاکٹر فرمان فتح پوری شیخ
نزیر احمد نے آج  کے صنعتی دور اس کے پیدا کردہ تہذیبی مسائل کو طنز و مزاح کے پیرائے میں موضوع سخن بنایا اور کسی مخصوص ہیت  میں نہیں بلکہ ہر صنف سخن میں کچھ نہ کچھ کہا ہے

نذیر احمد اگرچہ ان چند نظم گو شعرا میں سے ہیں جن کے  ہاں سنجیدہ کلام نہیں ملتا ان کا کل کلام طنز و مزاح پر مشتمل ہے نظم کی تمام اختلاف میں ان کے ہم تو اسے کام مل تاہے وارث شیخ نصیر میں کل 21 غزلیں ہیں جن میں موجود اشیاء ان کے تجربات اور مشاہدات متعلق ہیں آنکھیں ایسے بہت سے اشعار ملتے ہیں جن میں بہت سہولت سے اچھوتے مضامین کو قلمبند کیا گیا ہے۔

قول مردوں کا جان رکھتا ہے
عورتوں کا زبان رکھتا ہے
کیوں نہ مہمان کو ہم کہیں رحمت
گھر میں امن وامان رکھتا ہے

## تخلص
شیخ اور وائظ پر چوٹ شاعری میں کوئی نئی بات نہیں بلکہ مزاحیہ شاعری کی ابتدا ہی شیخ اور۔ وعظ،ناصح  سے چھیڑ چھاڑ سے ہوئی ہے اور آپ نے اپنے تخلص کا بھرپور فائدہ اٹھا کر شیخ اور واعظ پر خوب چو ٹیں کیں۔

:شیخ صاحب نے عید قرباں
:ایک مرغا اصیل کر ڈالا

## لفظ سازی
لفظ سازی تو اردو شاعری میں بہت سے شعرا کے ہاں مل جاتی ہے لیکن ایسے الفاظ بہت کم شعرا کے ہاں ملتے ہیں جو گھڑے جانے کے بعد اپنا پورا جواز بھی مہیا کریں اور شعر بھی اپنی نشست میں اجنبی یا کھڑے ہوئے محسوس نہ ہو مزاحیہ شاعری میں اکثر مزاح گو شعرا کے ہاں اس کی مثالیں مل جاتی ہیں لیکن نذیر احمد جیسی لفظ سازی قریب قریب نایاب ہے جیسے ذیل کے اشعار میں ظریفے اور ردیف کے الفاظ

لطیفے زباں پر وظیفے ہوئے ہیں
بچو شیخ صاحب ظریفے ہوئے ہیں
ردیف اتنی لمبی مگر بحر اتنی چھوٹی
یہ اشعار خالی ردیفے ہوئے ہیں

## تابع مہمل کا استعمال
انور مسعود کی رائے
"پچھلے دنوں میں نے پنجابی کی اک نظم میں تابع مہمل کا استعمال کیا۔ میں سمجھتا تھا کہ یہ ایک نئی بات ہے۔ کلیات شیخ کے مطالعے سے معلوم ہوا کہ جناب شیخ کا نقش قدم یہاں بھی موجود ہے ۔"

یار اب بولتا چالتا بھی نہیں
کان رس گھولتا گھالتا بھی نہیں
شیخ بے ساختہ گھڑ رہا ہے غزل
شعر کو چھیلتا چھالتا بھی نہیں

## صنعت اشتقاق کا استعمال
صنعت اشتقاق  ایک مشکل صنعت ہے اس میں استعمال ہونے والے الفاظ ایک ہی مآخذ سے مربوط ہوتے ہیں۔"
اس صنعت کا استعمال عام طور پر اساتذہ کے ہاں ہی ملتا ہے کہ نئے دور کے شعرا اتنی محنت کے عادی نہیں ہوتے۔ ذیل کی غزل کے دو اشعار میں اس صنعت کو مہارت سے سمویا گیا ہے۔ پہلے شعر میں صحافی سے صحیفے اور دوسرے میں ضعیفی سے ضعیفے اور بھلی تکرار۔ جس سہولت سے اسم سے فعل بنایا گیا ہے وہ شاعر کی قادرالکلامی پر برہان قاطع ، دلیل ساطع ہے۔

لطیفے زباں پر وظیفے ہوئے ہیں
بچو شیخ صاحب ظریفے ہوئے ہیں
ہماری سمجھ پر ہی پتھر پڑے تھے
صحافی پہ نازل صحیفے ہوئے ہیں

## حوالہ جات
اتم سنگھ بھولا ناتھ

**اُتم سنگھ بھولاناتھ** یا اُتم سنگھ بھولیتیم 20ویں صدی کی ساتویں آٹھویں دہائی کا ایک مشہور پنجابی گلوکار اور گیت نگار ہے۔ جس نے پنجاب میں بے امنی اور دکھوں کے دور میں بھی گانا اور فن جاری رکھا۔ پنجاب کا ایک اور مشہور گلوکار کرتار سنگھ رملا ، اُتم سنگھ کے ہی خاندان سے تھا۔
## زندگی
اُتم سنگھ بھولاناتھ کا جنم تقسیم ہند سے بارہ سال پہلے  ضلع لاہور کے تھانہ رائیونڈ  کے ماتحت آنے والے ایک گاؤں  پنڈ ہنڈال میں ہوا تھا۔ اُتم سنگھ کے باپ کا نام  سہاوا سنگھ اور ماں کا نام حکم کور تھا۔

اُتم سنگھ کو اپنے انتہائی بچپن سے ہی موسیقی کا شوق تھا اور وہ گراموفون سننے کا بہت دلدادہ تھا۔ اسی شوق نے اسے موسیقی اور  گائیکی کی طرف راغب کیا تھا۔ اُتم سنگھ نے ابتدائی تعلیم اپنے گاؤں کے ہی پرائمری اسکول سے حاصل کی اور سات سات گاؤں کے ایک مسلمان سے ہارمونیم سیکھنا شروع کر دیا۔

تقسیم ہندوستان کے دوران ہونے والے فسادات میں اُتم سنگھ کا خاندان بھی ہزاروں دوسرے خاندانوں اور قافلوں کی طرح متاثر ہوا تھا، اس ہجرت اور اس میں ہونے والے فسادات کے دوران اُتم سنگھ کے ماں باپ کی موت ہو گئی۔ اُتم سنگھ کو بھولا ناتھ کا تخلص اس کی ماں نے دیا تھا۔ پچیس برس کی عمر میں اس کی شادی دیال کور کے ساتھ ہو گئی۔ ان کی ہاں ایک بیٹی اور چار بیٹوں کی پیدائش ہوئی لیکن چاروں بیٹوں میں سے کوئی نہ بچ سکا۔
## گائیکی کا سفر
ریڈیو کے گیت سنتے سنتے ہی اس کے اندر خود ریڈیو پر گانے کی خواہش پیدا ہوئی۔ اور اس خواہش کی تکمیل کے لیے وہ جالندھر کے ریڈیو اسٹیشن پہنچ گیا۔ اُتم سنگھ کی محنت رنگ لائی اور دیکھتے ہی دیکھتے ریڈیو جالندھر سے نشر کیے گئے اس کی گائے گیت مقبول ہونے لگے۔ اس کے بعد اس کے دل میں کالے تووں ( گراموفون کے گول سیاہ رنگ کے ریکارڈ ڈسک ) پر گیت ریکارڈ کروانے کی خواہش پیدا ہوئی۔ جس کو پورا کرنے کی لیے وہ کردار سنگھ عملا کے ساتھ بابو مان سنگھ کے پاس گیا، لیکن بابو مان سنگھ نے اس کام کے لیے یہ شرط رکھ دی کہ اُتم سنگھ صرف اس کے لکھے گئے گیت ہی ریکارڈ کروائے گا یہ بات اُتم سنگھ کو پسند نہ آئی کیونکہ وہ صرف اپنے لکھے گیت ریکارڈ کروانا چاہتا تھا لہذا اس نے اس سے انکار کر دیا۔ اب اس کام کے لیے اس کو دلی جانا پڑا اور پھر اس کے لکھے اور گائے گیت ایچ ایم وی (HMV) کمپنی نے ریکارڈ کیے اور یوں آہستہ آہستہ گائیکی اس کا ذریعہ آمدن بننے لگی۔
## گیت
* میرا کم نہ گلی دے وچّ کائی، میں آواں جاواں تیریے بدلے
* رکھیا کوارا مینوں، تیرے لاریاں
* ساڈے لکھی نہ لیکھاں وچ گھر والی، ربا تیرا ککھّ نہ رہے
* میں ساں پینڈو آدمی لدھیانے آیا، پہلی واری شہر دا میں درشن پایا

## حوالہ جات

http://epaper.dainiktribuneonline.com/1204567/Filmnama/ST_13_May_2017#dual/2/1
لوپامدرا

**لوپامدرا** () جو **کوشیتاکی** اور **ورپردا**  قدیم ویدک ہندوستانی ادب کے مطابق ایک فلسفیہ تھی۔ وہ یوگی اگستیا کی بیوی تھی خیال کیا جاتا ہے کہ وہ رگ وید عہد (1950 قبل مسیح-1100 قبل مسیح) کا ہے، اس وید میں اس سے منسوب کئی بھجن شامل ہیں۔ وہ صرف اگستیا کی بیوی ہی نہ تھی بل کہ خود بھی ایک رشی تھی، جس کے رشی ہونے کی شہرت، شکتی مت روایتی ہندومت کے "پنچاداسی" منتر/بھجن میں کی گئی تصویر کشی ہے۔

## پیدائش و خاندان
رگ وید میں اس کی پیدائش کی کہانی مافوق الفطرت ہے اور اس ک وایک غیر معمولی دیوی والی خصوصیات کے ساتھ ظاہر کیا گیا ہے۔ اس کی پیدائش شمالی ہندوستان کی ایک ریاست راجا ویداربھا کے ہاں ایک بیٹی پیدا ہوئی جو انتہائی خوبصورت تھی اور جوان ہونے پر بہت عقلمند ثابت ہوئی، اس کی خوبصورتی اور دانش کے چرچے چار سو پھیلے تو ایک یوگی اگستیا نے راجا سے اس کا ہاتھ مانگا، یوں اس کی شادی یوگی اگستیا سے ہو گی، وا اس کو شہزادیوں والی زندگی تو نہ دے سکتا تھا، سو لوپامدرا نے اس سے علم کی دولت کا مطالبہ کیا۔ ان کا ایک بیٹا پیدا ہوا جس کا نام دِرِڑچِیُت رکھا گیا۔

## شہرت
ہندو مت کی اس کی اہمیت کے کئی پہلو ہیں۔ جن میں ایک معروف پہلو، اس کا دیوی ماں کے ایک ہزار ناموں کی پوجا کو عام کرنے میں اہم کردار ادا کیا۔ رگ وید میں اس کے نام سے ایک بھجن بھی منسوب ہے۔

## فلسفہ
لوپامدرا کا فلسفہ میاں بیوی کے ایک دوسرے پر فطری حقوق فرائض کے حوالے سے شاندار مکالموں پر مشتقل ہے۔ اس کے فلسفے کا دوسرا حصہ گیان اور علم ہے، جس میں وہ علم کے مقابلے میں دھن دولت کو فغیرہ کو کچھ اہمیت نہیں رکھتے۔ اس کے فلسفے میں بے لوث محبت پر بات بھی گئی ہے، اس کا کہنا تھا کہ جو مبت بے لوث نہ ہو، وہ محبت نہیں، ہوس ہوتی ہے۔ ہوس محبت کی ضد/متضاد ہوتی ہے۔ اس کے کلاسیکل فلسفے نے جدید دور کے فلاسفروں کو بھی متاثر کیا۔

## حوالہ جات

زمرہ:قدیم ہندوستانی فلسفی
زمرہ:قدیم ہندوستانی مصنفین
زمرہ:رگ وید
زمرہ:ہندوستانی خواتین فلاسفہ
زمرہ:ہندو فلاسفہ
زمرہ:ہندو رشی
زمرہ:سال پیدائش نامعلوم
زمرہ:نامعلوم سال وفات
زمرہ:ویکی ڈیٹا سے مختلف مختصر وضاحت
زمرہ:رشی
یوشی تاکا ساکارودا

**یوشی تاکا ساکارودا**  جاپان سے تعلق رکھنے والے سیاست دان ہیں۔ وہ موجودہ طور پر جاپان کے سائبر سیکیوریٹی (انٹرنیٹ اور کمپیوٹر نیٹ ورک صیانت) کے وزیر ہیں۔

## تنازعات
جاپان اور عالمی میڈیا 2018ء میں یوشی تاکا ساکارودا کے نام کو خوب اچھالنے لگا۔ اس کی وجہ ان کا جاپانی پارلیمان میں خود کا اعتراف تھا کہ وہ اپنی پوری زندگی میں کبھی کمپیوٹر کا استعمال نہیں کیے۔ یہ بیان انتہائی چونکانے والا تھا کہ یوشی تاکا ساکارودا جاپان میں سائبر سیکیوریٹی کے وزیر کے عہدے پر فائز ہیں اور عام طور سے کسی بھی شخص کو وہی وزارتی عہدہ دیا جاتا ہے جس میں اس شخص کو اچھی خاصی معلومات ہو اور وزیر موصوف نے کمپیوٹر کے مبادیات سے ہی اپنی لا علمی کا کھلا اعتراف کیا۔ ذرائع ابلاغ نے اس بات پر بھی خاص غور کیا کہ ساکارودا وزارت کے تحت 2020ء ٹوکیو گرمائی اولمپک کھیل کی دیکھ ریکھ بھی اہم پہلو ہے، جسے دیکھنے کے لیے لوگ دنیا بھر سے جاپان میں جمع ہوں گے۔

## حوالہ جات

زمرہ:1949ء کی پیدائشیں
زمرہ:اکیسویں صدی کے جاپانی سیاست دان
زمرہ:بقید حیات شخصیات
زمرہ:رکن ایوان نمائندگان (جاپان)
زمرہ:کامنز زمرہ جس کا ربط ویکی ڈیٹا پر ہے
زمرہ:لبرل ڈیموکریٹک پارٹی (جاپان) کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
عبد الرشید رستم قلم

**عبد الرشید رستم قلم** پاکستان سے تعلق رکھنے والے نامور خطاط تھے۔ وہ 1923ء کو علی گڑھ، برطانوی ہندوستان میں پیدا ہوئے۔ انھیں بابائے اردو مولوی عبد الحق نے **رستم قلم** کا خطاب عطا کیاتھا۔عبد الرشید رستم قلم 6 جون، 1991ء کو کراچی، پاکستان میں وفات پا گئے۔ وہ کورنگی نمبر 1 کے قبرستان میں آسودہ خاک ہیں۔

## حوالہ جات

زمرہ:1928ء کی پیدائشیں
زمرہ:1991ء کی وفیات
زمرہ:پاکستانی خطاط
زمرہ:پاکستانی مسلم شخصیات
سارہ ہائلینڈ

**سارہ ہائلینڈ**  ایک امریکی اداکارہ ہے۔ وہ مینہیٹن میں پیدا ہوئی اور پروفیشنل پرفارمنگ آرٹس اسکول سے تعلیم یافتہ ہے۔ 

## نجی زندگی
2018ء میں سارہ نے ٹیلی ویژن سیریز ماڈرن فیملی میں ایک کردار نبھانے کا اعلان کیا جس کا نام *ہیلی ڈنفی* ہے جو ایک حاملہ خاتون ہے۔ اس کے ساتھ ہی سماجی میڈیا میں سارہ خود کے حقیقی زندگی میں حاملہ ہونے کی تصدیق کرنے والی تصاویر پوسٹ کیے۔ سارہ کے بوائے فرینڈ کا نام ویلز ایڈمز ہے۔  

## حوالہ جات

زمرہ:1990ء کی پیدائشیں
زمرہ:اکیسویں صدی کی امریکی اداکارائیں
زمرہ:امریکی صوتی اداکارائیں
زمرہ:امریکی فلمی اداکارائیں
زمرہ:امریکی ٹیلی ویژن اداکارائیں
زمرہ:بقید حیات شخصیات
زمرہ:بیسویں صدی کی امریکی اداکارائیں
زمرہ:مینہٹن کی شخصیات
زمرہ:نیو یارک سٹی کی اداکارائیں
زمرہ:کامنز زمرہ جس کا ربط ویکی ڈیٹا پر ہے
زمرہ:امریکی اداکارہ بچیاں
زمرہ:مینہٹن کی اداکارائیں
سیف زلفی

**سیف زلفی** (پیدائش: 31 مئی، 1935ء - وفات: 21 مئی، 1991ء) پاکستان سے تعلق رکھنے والے اردو کے ممتاز شاعر اور ادبی جریدے گل فشاں کے مدیر تھے۔

## حالات زندگی
سیف زلفی 31 مئی، 1935ء میں بریلی، اتر پردیش، برطانوی ہندوستان میں پیدا ہوئے تھے۔ ان کا اصل نام سید ذو الفقار حسین رضوی تھا۔ تقسیم ہند کے بعد پاکستان آگئے اور لاہور میں قیام پزیر ہوئے۔ ان کے شعری مجموعوں میں **تابخاک کربلا، روشنی، نور، ٹکڑے ٹکڑے آدمی** اور **لہوچاند اور سویرا** کے نام شامل ہیں۔ وہ ایک ادبی جریدے **گل فشاں** کے مدیر بھی رہے تھے۔

## نمونۂ کلام


غزل

## وفات
سیف زلفی 21 مئی، 1991ء کو لاہور، پاکستان میں وفات پاگئے۔ وہ لاہور کے مومن پورہ قبرستان میں آسودۂ خاک ہیں۔

## حوالہ جات

زمرہ:1935ء کی پیدائشیں
زمرہ:1991ء کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:بریلی میں پیدا ہونے والی شخصیات
زمرہ:کراچی کے مصنفین
زمرہ:نعتیہ شاعر
اکالی پھولا سنگھ

**اکالی پھولا سنگھ** (1761–1823) سری اکال تخت صاحب کے جتھیدار تھے۔ آپ مہاراجہ رنجیت سنگھ کے دور میں ایک عظیم سکھ ہیرو اور بااثر مذہبی شخصیت تھے۔ آپ ایک ندھڑک اور جانباز جرنیل تھے، جنھوں نے مہاراجا رنجیت سنگھ کے کئی فوجی حملوں میں اہم کردار نبھایا۔

آپ کے والد ایشر سنگھ، نشانوالی مثل سے متعلق تھے اور انھوں نے 1762 میں سکھوں کے بڑے قتل عام (وڈے گھلوگھارے) کے دوران احمد شاہ درانی کی فوجوں سے لڑتے ہوئی شہادت پائی۔ اس کے بعد آپ کی دیکھ بھال ھ شہید مثل کے بابا نرین سنگھ نے کی، جنھوں نے آپ کو سکھ دھرم کی تعلیم کے ساتھ ساتھ جنگی تربیت بھی دی۔ آپ نے انندپور میں بابا نرین سنگھ کے جتھے میں شامل ہوکر کہی جنگوں میں بھی حصہ لیا۔ بابا نرین سنگھ کے بعد آپ کو جتھے کا سربراہ بنا دیا گیا۔

فوجی کارروائیوں میں مصروف رہنے کے باوجود بابا پھولا سنگھ نے دھرم اور سماجی اصلاح کے کام کو فراموش اور نظر انداز نہیں کیا اور اپنی تعلیمات سے کئی بد رسوم کو دور کیا۔ ؁ 1800 میں بابا اپنے جتھے کے ساتھ امرتسر آگئے اور گردھام کی سیوا سنبھال لی۔ آپ کے ہی حکمُ پر مہاراجا رنجیت سنگھ کو کسی کوتاہی پر مذہبی جرمانہ کیا گیا اور اس کو مہاراجا نے دل و جاں سے قبول کیا تھا۔

مہاراجا رنجیت سنگھ اکثر اکالی فوجوں کی کمان کر تے پھولا سنگھ کی مدد لیتے۔ اکالی فوج، اگرچہ براہ راست مہاراجا کے ماتحت نہیں تھیں لیکن اس کے جنگجو ان کے سارے فوجیوں سے زیادہ دلیر تھے۔فروری، 1807 میں اکالی پھولا سنگھ اور ان کی فوجوں نے قصور کی جنگ میں بہت بہادری سے لڑائی کی اور لاہور کی افواج کو پٹھان گورنر پر فتح یاب ہونے پر کمک کی۔ اس کارنامے کے انعام میں مہاراجا رنجیت سنگھ نے اکالی پھولا سنگھ کی فوج کو پختہ بیرکیں دے دیں ، جو بعد میں نہنگاں دی چھاؤنی کے نام سے مشہور ہوئی ، بعد میں اسے اکالیاں دی چھاؤنی کہا جانے لگا۔

1818 میں ملتان کی جیت کے بعد مہاراجا رنجیت سنگھ نے اکالی پھولا سنگھ کو 'خالصہ راج دے محافظ' کے خطاب سے نوازا۔ اس جنگ میں اکالی بہت بہادری سے لڑے تھے انھوں نے پشاور (1818) اور کشمیر (1819) کی لڑائی میں بھی حصہ لیا۔

نوشہرہ کی جنگ میں 1500 کی فوج کے ساتھ اکالیوں نے چڑھائی کی اور گھمسان کی لڑائی ہوئی۔ اچانک ہی پھولا سنگھ کے گھوڑے کو گولی لگ گئی اور وہ نیچے گر گیا۔ بابا پھولا سنگھ
بھی زخمی ہوئے لیکن آپ ایک ہاتھی پر سوار ہو گئے۔ افغان فوج نے آپ کو گھیر کیا اور آپ اس کی گولیوں کی بوچھاڑ میں آگئے۔ اگرچہ اکالی پھولا سنگھ اور ان کے زیادہ تر ساتھی اس جنگ میں جان سے گئی لیکن پھر بھی جنگ جیت لی اور افغان افواج کو نوشہرہ چھوڑ کر بھاگنا پڑا۔

اکالی بابا پھولا سنگھ نے 14 مارچ، 1823 کو وفات پائی۔ آپ
کی آخری رسومات نوشہرہ کے قریب پرسباک میں پورے فوجی اعزاز کے ساتھ ادا کی گئیں۔ اور اس جگہ ایک یادگار بھی بنائی گئی جس کی دیکھ بھال کے لیے مہاراجا نے ایک جاگیر وقف کی۔ بابا پھولا سنگھ کی یادگار کے طور پر امرتسر میں برج بابا پھولا سنگھ بھی موجود ہے۔

## حوالہ جات

* انگریزی ویکیپیڈیا

زمرہ:اکال تخت کے جتھے دار
زمرہ:پنجابی شخصیات
زمرہ:ہندوستانی جرنیل
زمرہ:ویکی ڈیٹا سے مطابقت رکھنے والی مختصر تفصیل
زمرہ:سکھ شہدا
روزا برنایل نینو

**روزا برنایل نینو**  فیوہرر(قائد یا ہٹلر) کی بیٹی کے طور پر بھی جانا جاتا ہے۔روزا اور ہٹلر کی تاریخ پیدائش ایک ہی  تھی۔ روزا مذہباً یہودی تھی۔
## مزید دیکھیے
*

## حوالہ جات

زمرہ:1926ء کی پیدائشیں
زمرہ:1943ء کی وفیات
زمرہ:ایڈولف ہٹلر
زمرہ:جرمنی میں وبائی مرض اموات
زمرہ:ویکی ڈیٹا سے مطابقت رکھنے والی مختصر تفصیل
زمرہ:یہودی نژاد کے جرمن شخصیات
یوسف بٹ

**یوسف اعجاز بٹ** (پیدائش: 18 اکتوبر 1989)) ایک پاکستانی فٹ بال کھلاڑی ہیں جو پاکستان قومی فٹ بال ٹیم میں بطور گول کیپر کھیلتے ہیں۔ 

## حوالہ جات

## بیرونی روابط

* 
* 

زمرہ:1989ء کی پیدائشیں
زمرہ:ایسوسی ایشن فٹ بال گول کیپر
زمرہ:بقید حیات شخصیات
زمرہ:پاکستان بین الاقوامی فٹبالر
زمرہ:پاکستانی فٹبالر
زمرہ:کینیڈین ساکر کھلاڑی
زمرہ:ڈینش فٹبالر
زمرہ:کینیڈا کو ڈینش تارکین وطن
زمرہ:پاکستانی نژاد کے کینیڈین شخصیات
زمرہ:پاکستانی نژاد ڈینش شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کے پاکستانی مرد کھلاڑی
زمرہ:پاکستانی مرد فٹبالر
زمرہ:ٹورانٹو کے کھلاڑی
زمرہ:18 اکتوبر کی پیدائشیں
زمرہ:پاکستانی_تارکین_وطن_مرد_فٹ_بال_کھلاڑی
بھائی منی سنگھ

بھائی منی سنگھ پرمار سکھ راجپوت(10 مارچ، سنّ 1644-24 جون سنّ 1734) کا جنم 10 مارچ، سنّ 1644 کو موضع علی پور ، شمالی ضلع مظفرگڑھ ( موجودہ پاکستان)میں ہوا تھا۔ اس کے باپ کا نام مائی داس اور ماں کا نام مدھری بائی تھا۔
## گورو درشن
اس کے والد شاہ جہان سے ملے تھے اور پھوپھی ملوکی نے بادشاہ اکبر سے ملاقات کی تھی۔ وہ 1657 میں اپنے باپ کے ساتھ پہلی بار گرو ہر رائے کے درشن کے لیے کیرت پور آیا تھا۔ اس کی شادی 1659 میں لکھی رائے کی بیٹی سیتو بائی کے ساتھ ہوئی تھی۔ وہ گرو ہرکرشن صاحب کے ساتھ دلی گیا بتایا جاتا ہے اور پھر 1664 میں گورو تیغ بہادر کے پاس ماتا سلکھنی کے ساتھ دلیوں بکالے پہنچا تھا۔ گورو تیغ بہادر کی وفات والے سال 1675 میں وہ سری گورو گوبند سنگھ جی کے پاس انندپور میں تھا۔ وہ سنّ 1678 ہی میں گورو گوبند سنگھ کی طرف سے انندپور صاحب والے آدی دمدمے میں گربانی کی بیڑیں ( جلدیں) تیار کرنے کے کاموں میں سرگرم تھا۔

## اہم پربندھک
سری گورو گوبند سنگھ جی نے بھائی منی سنگھ کو 1691 کی بساکھی والے دن دیوان مقرر کیا تھا۔ گورو نے 1699 میں وساکھی کے میلے والے دن خالصے کی ساجنا کی تھی۔ بھائی منی سنگھ اس کے مکھ پربندھکوں میں شامل تھا۔ خالصہ ساجنا اپرنت امرتسر کی سنگت کی طرف سے کی گئی عرض سے سری گرو گوبند سنگھ جی نے بھائی منی سنگھ کو ہرمندر صاحب کا مکھ گرنتھی اور سری اکال بنگے کا خدمت گار مقرر کر کے بھیجا تھا۔ وہ بابا بڈھا جی اور بھائی گرداس کے بعد گورو روایات کے مطابق ہرمندر صاحب کا تیسرا گرنتھی تھا۔ سری گورو گوبند سنگھ جی کی وفات کے بعد سکھوں کو جتھیبند کرنے میں بھائی منی سنگھ کا بہت اہم کردار رہا تھا۔ بندہ سنگھ بہادر کے مرنے کے بعد سکھ گروہوں کو اکٹھا رکھنے کے لیے اس نے بہت کلیدی کردار ادا کیا۔

## گربانی نگار
بھائی منی سنگھ گربانی کا حقیقی شارح تھا۔ وہ سلجھا ہوا قصہ گو تھا۔ وہ گورو گھر کا سچا مبلغ، پربندھک اور جنگجو تھا۔ بھائی گرداس کے بعد وہ دوسرا گربانی نگار تھا جس نے سری گورو گوبند سنگھ جی کی نگرانی میں سری گورو گرنتھ صاحب کی بیڑ لکھی تھی جس کے اندر سری گورو تیغ بہادر کی بانی درج کی گئی تھی۔ اس بیڑ کو ہی ‘گورو’ عہدہ بخشا گیا تھا۔ اس بیڑ کا نام دمدمی بیڑ ہے۔

## شہادت
24 جون سنّ 1734 کو لاہور کے نخاس چوک کے اندر بند بند کٹوا کے مرنے والا بھائی منی سنگھ گربانی کا پہلا مرنے والا لپیکار ہے۔

## حوالہ جات

زمرہ:اسلام قبول نہ کرنے پر سزائے موت پانے والے لوگ
زمرہ:اکال تخت کے جتھے دار
زمرہ:سکھ شہدا
زمرہ:مغلیہ سلطنت سے سزائے موت یافتہ شخصیات
زمرہ:سزائے موت یافتہ بھارتی شخصیات
زمرہ:ویکی ڈیٹا سے مختلف مختصر وضاحت
زمرہ:اٹھارہویں صدی کی ہندوستانی شخصیات
زمرہ:اٹھارویں صدی میں مغل سلطنت سے سزائے موت یافتہ شخصیات
زمرہ:سکھ مت
کیری لام

**کیری لام** (چینی: 林鄭月娥؛ انگریزی: Carrie Lam) ہانگ کانگ کی چوتھی اور موجودہ منتظم اعلیٰ (چیف ایگزیکٹو) ہیں۔ اس سے قبل وہ سنہ 2012ء سے سنہ 2017ء تک ہانگ کانگ کے بڑے عہدوں میں سے ایک چیف سیکریٹری کے منصب پر فائر تھیں۔

ہانگ کانگ یونیورسٹی سے تعلیم مکمل کرنے کے بعد کیری لام نے سنہ 1980ء میں سرکاری ملازمت اختیار کر لی اور مختلف حکومتی اداروں اور محکموں میں کام کیا۔ سنہ 2007ء میں انھیں جب سیکریٹری برائے ترقی مقرر کیا گیا تو وہ ایک اہم عہدے دار بن گئیں۔ اپنے وقت کے دوران ”ملکہ کے ستون“ (Queen's Pier) کے انہدام کے معاملے کو سنبھالنے کے لیے انھیں "جفاکش" کہا گیا۔

سنہ 2012ء میں لیونگ چُن یِنگ (سی وائی لیونگ) کی حکومت میں انھیں چیف سیکریٹری بنایا گیا۔ سنہ 2013ء سے سنہ 2015ء تک سیاسی اصلاحات کے ضمن میں انھوں نے آئینی ترقی پر ایک ٹاسک فورس کی قیادت کی اور سنہ 2014ء میں بڑے پیمانے پر ہوئے مظاہروں کے دوران طلبہ قائدین سے مزاکرات کیے۔

منتظم اعلیٰ کے سنہ 2017ء کے انتخاب میں الیکشن کمیٹی کے 1،194 ارکان میں سے 777 کی تائید حاصل کر کے کیری لام منتظم اعلیٰ منتخب ہوئیں۔ وہ انتخاب میں سابق مالیاتی سیکریٹری جان سانگ اور سبکدوش شدہ جج وو کووک ہنگ کو شکست دے کر ہانگ کانگ کی پہلی خاتون منتظم اعلیٰ بنی تھیں۔
## ابتدائی زندگی اور تعلیم
کیری لام ہانگ کانگ میں ژووشان نسب کے ایک کم آمدنی والے خاندان میں پیدا ہوئیں، وہ پانچ بچوں میں چوتھے نمبر پر تھیں۔ وہ لوکہارٹ روڈ، وان چائی میں پیدا ہوئیں، جہاں کے لڑکیوں کے ایک کاتھولک اسکول، سینٹ فرانسس کینوسین کالج سے ابتدائی اور ثانوی تعلیم حاصل کی، وہ اس تعلیمی ادارے میں ہیڈ پریفیکٹ تھیں۔

گریجوایشن کے بعد کیری نے سماجی کام میں تعلیم حاصل کرنے کے لیے ہانگ کانگ یونیورسٹی میں داخلہ لیا۔ وہ ایکسچینج پروگرام کے تحت چینہوا یونیورسٹی بھی گئیں۔ معاشرے کو بہتر انداز سے سمجھنے اور طلبہ سرگرمیوں میں مزید مؤثر انداز سے حصہ لینے کے لیے، انھوں نے اپنا کورس سماجی کام سے بدل کر عمرانیات کر لیا۔ کیری لام نے آخرکار سنہ 1980ء میں سماجی علوم میں بیچلر کی ڈگری حاصل کر لی۔

سنہ 1982ء میں کیمبرج یونیورسٹی سے پڑھنے کے لیے حکومتِ تائیوان نے انھیں فنڈ دیا، اسی یونیورسٹی میں مستقبل کے شوہر ریاضی دان لام سیو پور سے ان کی ملاقات ہوئی۔

## حوالہ جات

زمرہ:1957ء کی پیدائشیں
زمرہ:اکیسویں صدی کی خواتین سیاست دان
زمرہ:اکیسویں صدی کی ہانگ کانگ کے شخصیات
زمرہ:بقید حیات شخصیات
زمرہ:بیسویں صدی کی ہانگ کانگ کے شخصیات
زمرہ:ہانگ کانگ کی سیاسی خواتین
زمرہ:کامنز زمرہ جس کا ربط ویکی ڈیٹا پر ہے
زمرہ:ہانگ کانگ کے رومن کیتھولک
زمرہ:اکیسویں صدی کے چینی سیاست دان
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی چینی خواتین
زمرہ:اکیسویں صدی کی چینی خواتین
سردار گبر سنگھ

***سردار گبر سنگھ*** 2016ء میں جاری ہونے والی ایک بھارتی تیلگو زبان کی ہنگامہ خیز مصالحہ فلم ہے۔ اس فلم کے ہدایت کار کے ایس رویندر ہیں اور پون کلیان اور شرتھ مرار دونوں کی طرف سے پون کلیان کریٹو ورکس اور نارتھ اسٹار انٹرٹینمنٹ کے بینر تلے اروس انٹرنیشنل کی حمایت سے پروڈیوس کی گئی۔ یہ فلم پون کلیان کی 2012ء کی فلم گبر سنگھ کا تسلسل (sequel) ہے اور *گبر سنگھ فلم سیریز* کی دوسری قسط ہے۔

فلم کی کہانی اور منظر لکھنے کے علاوہ پون کلیان اس فلم میں کاجل اگروال اور شردھ کیلکر کے ساتھ مرکزی کردار میں بھی ہیں۔ شردھ کیلکر اس فلم کے ذریعے تیلگو سنیما میں اپنے فنی سفر کا آغاز کر رہے ہیں۔ دیوی سری پرساد نے فلم کی موسیقی کمپوز کی اور سنیما گرافی آرتھر اے ولسن نے سنبھالی۔ فلم کا پہلے عنوان *گبر سنگھ 2* تھا اور 21 فروری، 2014ء کو ہدایت کار سمپتھ نندی کے ساتھ فلم کی تیاری شروع کی گئی۔ ان کی جگہ میں بعد میں کے ایس رویندر کو چنا گیا اور ان کے ساتھ 29 مئی، 2015ء کو فلم کی شوٹنگ کی شروعات ملشیج گھاٹ، مہاراشٹر میں ہوئی۔ *سردار گبر سنگھ* 8 اپریل، 2016ء کو اسی عنوان کے ہندی زبان کے ڈب ورژن کے ساتھ جاری کی گئی۔ ہندی ورژن میں پون کلیان کی آواز کو گنیش دیویکر نے ڈب کیا۔

## کہانی
فلم کی کہانی ایک پولیس افسر سردار گبر سنگھ (پون کلیان) کے گرد گھومتی ہے، جو ایک ظالم آدمی بھیرو سنگھ (شردھ کیلکر) کے خلاف لڑتا ہے۔ اس فلم کی کہانی ہمیں یہ بھی بتاتی ہے سردار کیسے ایک خوبصورت شہزادی عرشی دیوی (کاجل اگروال) کے پیار میں گرفتار ہو جاتا ہے؟؟ اور کیسے وہ عرشی اور اور بھیرو سنگھ کی شادی رکواتا ہے؟؟

## اشاعت
یہ فلم 8 اپریل، 2016ء کو ہندی زبان کے ڈب ورژن کے ساتھ پوری دنیا میں جاری کی گئی۔ نظام علاقہ کی تقسیم کاری کے حقوق اندرا فلمز کے دلیپ ٹنڈون 200 ملین روپے میں خریدے۔ یہ فلم 42 ملکوں میں جاری کی گئی اور اتنے زیادہ ملکوں میں جاری ہونے والی یہ پہلی تیلگو فلم تھی۔

## حوالہ جات

## بیرونی روابط
* 
* 

زمرہ:2016ء کی فلمیں
زمرہ:بھارتی فلمیں
زمرہ:مصالحہ فلمیں
زمرہ:2010ء کی دہائی کی ایکشن فلمیں
زمرہ:بھارتی ایکشن فلمیں
زمرہ:2010ء کی دہائی کی تیلگو  زبان کی فلمیں
زمرہ:تلنگانہ میں عکس بند فلمیں
زمرہ:گجرات، بھارت میں عکس بند فلمیں
زمرہ:مہاراشٹر میں عکس بند فلمیں
زمرہ:ہندی میں ڈب شدہ تیلگو زبان کی فلمیں
زمرہ:سوئٹزرلینڈ میں عکس بند فلمیں
زمرہ:تیلگو زبان کی فلمیں
زمرہ:2016ء کی مزاحیہ فلمیں
زمرہ:ایک آئٹم نمبر والی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی پولیس فلمیں
زمرہ:کان کنی کے بارے میں فلمیں
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:قانون کے نفاذ سے متعلق افسانہ
زمرہ:راموجی فلم سٹی میں علس بند فلمیں
نیپال میں جین مت

**نیپال میں جین مت** () ایک اقلیتی مذہبی فرقہ ہے۔ 2001ء کی مردم شماری میں پورے نیپال میں جین فرقے کی تعداد چار ہزار ایک سو آٹھ (4108) جین پائی گئی تھی۔ ملک کے دار الحکومت کاٹھمنڈو میں ایک جین مندر موجود ہے۔

## آبادی اور تناسب
2001ء میں کی نیپال کی مردم شماری کے مطابق اس ملک میں اس وقت 23,151,423 افراد کی آبادی تھی۔ اس میں ہندو مت کے ماننے والوں کی تناسب 81.3% تھا۔ بدھ مت کے ماننے والوں کی تعداد صرف 9 فی صد تھی، حالاں کہ نیپال کو گوتم بدھ کی جائے پیدائش کہا جاتا ہے۔ اسلام کے ماننے والوں کی تعداد 4.4 فی صد تھی۔ جین مت کے ماننے والوں کی تعداد بہت کم تھی۔ یہ کل تعداد، جیسا کہ مضمون کے آغاز میں مذکور ہے، 4108 نفوس پر مشتمل تھی جو ملک کے مختلف حصوں میں پھیلے ہوئے تھے۔ فی صد کے لحاظ سے یہ 0.1% ہے، جس کی وجہ سے یہ لوگ ملک میں اقل ترین مذہبی گروہ درجہ پاتے ہیں۔

## تاریخ
روایات کے مطابق جین ادب کی مکمل معلومات رکھنے والا آخری سادھو بھدرا باہو نیپال میں اپنی بارہ سالہ توبہ کی قسم پوری کی جب پاٹلی پوترا میں 300 قبل مسیح میں ایک سمیلن منعقد ہوا تا کہ جین قوانین کی باز ترتیب کی جا سکے۔

## جین سماج
نیپال میں جین سماج یا جین سوسائٹی نے بھگوان مہاویر جین نیکیتن کا افتتاح 1979ء میں کیا۔ جین مندر کے لیے پرتیشٹھا کا اہتمام 1996ء میں ہوا تھا۔

## جین اتحاد
نیپال کے جین اپنے منفرد اتحاد کے نظریے پر عمل پیرا ہیں، جو امریکی جین اتحاد سے مشابہ ہے۔ اس تصور کے تحت کوئی شخص، چاہے وہ دگمبر فرقے کا رکن ہو یا شویتامبر فرقے سے تعلق رکھتا ہو، وہ چاہے کسی بھی زبان کا بولنے والا ہو، رکن بن سکتا ہے۔ وہ تمام جین مذہبی رسوم کو انجام دے سکتا ہے، بشرطیکہ وہ جین مت کے بنیادی اصول کو ملحوظ رکھے۔ جین مندر میں مختلف فرقوں کے لیے مختلف منزلیں مختص کی گئی ہیں۔

## مزید دیکھیے
* نیپال میں مذہب

## حوالہ جات

## بیرونی روابط
* نیپال جین مندر

زمرہ:ایشیا میں جین مت
زمرہ:جین برادری
زمرہ:جین مت بلحاظ ملک
زمرہ:نیپال میں مذہب
امجد حسین بی سیال

**امجد حسین بی۔ سیال**  ایک پاکستانی سفارت کار ہیں جو مارچ 2017ء سے فروری 2019ء تک سارک کے سیکریٹری جنرل رہے۔
## تعلیم
انھوں نے نیشنل ڈیفنس یونیورسٹی، پاکستان سے دفاع اور تزویراتی علوم میں ماسٹرز کیا ہے۔
## پیشہ ورانہ زندگی
1 مارچ 2017ء کو وہ ارجن بہادر تھاپا کی جگہ سارک کے جنرل سیکریٹری بن گئے۔ سارک جنرل سیکریٹری بننے سے قبل وہ وزارت خارجہ میں سیکریٹریِ خصوصی تھے۔

وہ سنہ 2011ء سے سنہ 2014ء تک تاجکستان میں پاکستان کے سفیر اور اقوام متحدہ میں پاکستان کے مستقل مندوب بھی رہے ہیں۔
## حوالہ جات

زمرہ:بقید حیات شخصیات
زمرہ:پاکستانی سفارت کار
زمرہ:پاکستانی سفرا برائے تاجکستان
زمرہ:پاکستانی سیاست دانوں سے متعلق نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
ترکمانستان میں اسلام

2009ء کی پیو تحقیقی مرکز کے اعداد و شمار کے مطابق، 93.1% ترکمانی عوام کا مذہب اسلام ہے۔ روایت کی رو سے، ترکمانستان کے ترکمانی، ازبکستان اور افغانستان کے قرابت دار اہل سنت ہیں۔ البتہ اہل تشیع یعنی اسلام کے دوسرے بڑے فرقے کی قابل ذکر تعداد نہیں ہے اور شیعہ مذہبی اقلتیتیں آذری اور کرد سیاسی طور پر فعال نہیں ہیں۔ ترکمانستان کے عوام کی اکثریت خود کو باخوشی بطور مسلمان اپنی شناخت ظاہر کرتے ہیں اور اسلام سے وابستگی ان کے ثقافتی ورثے کا حصہ ہے، تاہم بعض اس بات کے حمایتی ہیں کہ قومی احیا میں مذہبی احیا بنیادی عنصر ہے۔

## تاریخ اور ڈھانچا
تصغیر|230 px|644ء میں عمر بن خطاب کی سلطنت کا حصہ
اسلام ترکمنستان میں دوسرے اور تیسرے خلفا، عمر بن خطاب اور عثمان بن عفان کی اسلامی فتوحات کے دوران میں پہنچا۔

ترکمانی قبائلی ڈھانچا اس "مقدس" قبیلے کا حصہ ہے جسے اولات کہا جاتا ہے۔ نژاد نامہ نگاروں کے مطابق اولات، چھ فعال صوفی سلسلوں میں سے ہے۔ ان کے نسب ناموں کے مطابق، ہر قبیلے کا نسبی تعلق خلفائے راشدین میں سے کسی ایک کے ذریعے محمد بن عبد اللہ تک پہنچتا ہے۔ 

ترکمنستان کا شہر مرو ایک دور میں طویل عرصے تک اسلامی دنیا کا مرکز رہا ہے اور ترکمانستان میں آج بھی یہ کہاوت مشہور ہے کہ “ مرو دنیا کا بادشا ہ ہے”۔ معروف صحابی اسلم بریدہ کا مزار بھی مرو میں ہی مرجع خلائق ہے۔ ترکمانستان میں اسلم برید ہ کو **بابابریدہ** کے نام سے مشہور ہیں ۔ مرو میں ہی خواجہ یوسف ہمدانیکا مزار بھی مرجع خلائق ہے ،خواجہ یوسف ہمدانیؒ اپنے عہد کے بے مثال صوفی خواجہ احمد یساوی کے دادا مرشد تھے اور بھارت کے شہر پانی پت میں مدفون بزرگ شمس الدین ترک خواجہ احمد یساوی کے صاحبزادے ہیں۔ خواجہ یوسف ہمدانی کے مریدوں میں سے ہی ایک مرید خواجہ بہاالدین نقشبند تھے جنھوں نے روحانیت کے مشہور سلسلہ نقشبندیہ کی بنیاد رکھی، یہ سلسلہ برصغیر پاک و ہند میں آج بھی مقبول ہے۔ معروف روحانی شخصیت شیخ نجم الدین کبرىٰ کا مزار بھی ترکمانستان کے شہر داشوغوز میں ہی مرجع خلائق ہے۔ ترکمانستان میں ہی ایران کی سرحد کے قریب “ماری ”نامی علاقے میں علی ابن ابی طالب کے غلام قمبر کا مزار شریف ہے۔

## مزید دیکھیے
* وسطی ایشیا میں اسلام

## حوالہ جات


زمرہ:ایشیا میں اسلام
زمرہ:ویکی ڈیٹا سے مطابقت رکھنے والی مختصر تفصیل